GUTUNA edo KARTA	

Azalpena

Hainbat eta hainbat eginkizunetarako erabili ohi da:  elkarri informazioa emateko,  zerbaiti erantzuna emateko, eskariak edo erreklamazioak egiteko...
Hartzailearekin dugun harremana eta gutunarekin lortu nahi duguna kontuan izanda aukeratzen da gutunaren estiloa.
 Administrazioarekiko harremanetan erabiltzen diren ohizko gutunek izaten dituzten osagaiak deskribatzen dira ondoren.

Osagaiak

Norentzakoa:
- Hartzailea nor den adierazi behar da;  izen-abizenak, kargua eta erakunde  edo lantokia adierazi ohi dira. Helbidea ere jar daiteke, nahi bada.
- Non kokatu:  goian eskuinaldean edo orriaren azpialdean ezkerraldean.

Izenburua
Eskabidearen gaia zein den, labur-labur, eman ohi da izenburuan.

Sarrerako agurra
Era askotako agurrak egin daitezke, hartzailearen eta eman nahi zaion estiloaren arabera:
(hartzailearen izena)
Agur:
Jauna:
Jaun hori:
Jaun agurgarria:
Agur, jaun hori:
Adiskidea, agur:
Laguna:
	
Agur t´erdi:
Andrea:
Andre hori:
Andre agurgarria:
Agur, Andre hori:
Adiskideok, agur t´erdi:
Lagun maitea:

Jaun/Andrea:
Jaun/Andre hori:
Jaun/Andre agurgarria:
Agur, jaun/andreak:
Adiskide hori:
Lagun hori:	

Testua
Adierazi nahi diren ideiak, ondo antolatuta.
GUTUNA 
Azalpena
(Jarraipena)	
Azken hitzak eta bukaerako formulak
Gutunaren helburuaren arabera oso desberdinak izan daitezke:
- Eskerrak emateko: 
- Mila esker gure eskaera kontuan hartzeagatik.
- Aldez aurretik eskerrak emanez,...

- Zerbait eskatu denean: 
- Nire eskaria kontuan hartuko duzuelakoan...
- Zure erantzunaren zain geratzen naiz.

-Informazioa emateko eskaintza:
- Behar dituzuen argibide guztiak emateko prest naukazue.
- Beste edozein argibide nahi izango bazenu, jakinarazi, mesedez.

- Harremanetarako itxaropena adieraziz:
- Laster elkar ikusiko dugulakoan,...
- Gure arteko harremanak sendotuz  joango direlakoan, ...

- Zoriona opatzeko:
- Jaso itzazue gure zorionik beroenak.
- Gabon zoriontsuak eta Urte Berri on opa dizuegu.

- Barkamena eskatzeko:
- Sortutako atzerapenengatik barkamena eskatuz.
- Gure hutsegitea barkatuko duzuelakoan,...

-Gonbiteei erantzuteko:
- Pozik haundienaz hartzen dut gonbitea.
- Sentitzen dut joan ezina; dena dela, zurekin egoteko beste aukera bat laster izatea espero dut.

- Hildakoen senideei:
- Gure doluminik samintsuenak adierazi nahi dizkizut.
. .....ren izenean, sentipenez doluminak bidaltzen dizkizuet.

- Itxaropena adierazteko
Gure proposamenari ongi iritziko diozuelakoan,...
Zuen erantzuna baiezkoa izango delakoan, ...
GUTUNA 
Azalpena
(Jarraipena)	

- Bestelakoak:
Adeitasunez, agur.
Adeitasunez agurtzen zaitut.
Horrenbestez, agur.
Beste barik, laster arte.
Oraingoz besterik ez.
Honenbestez, agur.
Agur bero bat.
	             Begirunez, agur.
Begirunez agurtzen zaitut.
Agur t´erdi.
Besterik gabe, agur t´erdi.
Ongi izan, eta ikusi arte.
Agur, adiskide.
Goraintziak.

Toki-egunak
Euskaltzaindiaren arabera, forma hauetakoren bat erabili beharko genuke: 
	Bergaran, 2001eko apirilaren 6an.
	Bergara, 2001eko apirilaren 6a.
	Bergara, 2001-04-06. Edo 2001-IV-06 edo 2001/04/06 edo 2001/IV/06.

Izenpea, eta bidaltzen duen pertsonaren datuak
Batzuetan nahikoa izango da izenpearekin, baina gehienetan komeni izaten da norbere izen-abizenak ere jartzea. Eta horretaz gain, batzuetan, kargua ere adierazi egin beharko da.

GUTUNA 
Adibidea 1	

Eskema				Adibidea

Norentzakoa >

Izenburua >

Sarrerako agurra

Testua 
(azalpena)  >

Amaierako agurra  >

Toki-egunak >

Izenpea  >

Noizbehinkako argibideak	  

                                                       Isabel Larrea Lete
                                                       Admistrazioa Euskaraz-eko zuzendaria
                                                       HAEE
                                                       Adriano VI kalea 20, 5. B
                                                        01008 Gasteiz

Administrazioa Euskaraz aldizkaria jasotzeko eskaera

Andre hori:

Bergarako Udaleko Euskara Zerbitzuko arduraduna naizen aldetik, zuregana jotzen dut erakunde horretan argitaratzen duzuen Administrazioa Euskaraz aldizkaria eskatzeko.

	Bergaran, 2001eko apirilaren 5ean

	

GUTUNA 
Adibidea 2	

Eskema					Adibidea

norentzakoa >	Isabel Larrea Goikoetxea
Administrazioa Euskaraz-eko zuzendaria
HAEE
Adriano VI kalea 20, 5.B
01008 Vitoria-Gasteiz

izenburua >	Administrazioa Euskaraz aldizkaria jasotzeko eskaera
	
sarrerako agurra >	Andre hori:

Testua >
Azalpenak eta eskaera	Bergarako Udaleko Euskara Zerbitzuko arduraduna naizen aldetik, zuregana jotzen dut erakunde horretan argitaratzen duzuen Administrazioa Euskaraz aldizkaria eskatzeko.

Gure Udalean euskara bultzatzeko egiten ari garen ahaleginaren barruan, oso egokia iruditzen zaigu gure langileek hiruhilabetero argitaratzen duzuen aldizkari hori eskuratzea. Hori dela eta, idatzi honekin batera bidaltzen dizkizut aldizkaria jaso beharko luketen langileen izenak eta helbideak.

amaierako agurra >	Besterik gabe, gure eskaria kontuan hartuko duzuelakoan eta aldez aurretik eskerrak emanez, begirunez agurtzen zaitut.
	
toki-egunak >	Bergara, 2001eko urriaren 26a
	
izenpea >
sinadura		
Izen-abizenak
kargua	Ane Urbina Mendizabal
Bergarako Udaleko Euskara Zerbitzuko arduraduna	

	
noizbehinkako argibideak >	Oh.: ahal baduzu, bidali orain arte plazaratutako zenbakiak.